text: Mor una dona en un incendi en un pis de Juneda, a les Garrigues | Catalunya | EL PAÍS Catalunya
  Mor una dona en un incendi en un pis de Juneda, a les Garrigues
  Els bombers van trobar el cadàver en una habitació de la segona planta de l'habitatge, que es va incendiar diumenge a la nit
  23 MAI 2016 - 10:06	CEST
  Una dona d'edat avançada va morir diumenge a la nit en incendiar-se la casa on es trobava a la localitat de Juneda (Garrigues). Els Bombers de la Generalitat han informat aquest dilluns que l'incendi es va iniciar poc abans de les 22.00 en una de les habitacions del pis, situat a la travessia de Domènec Cardenal. L'incendi va cremar el mobiliari i les parets d'una de les estances de la casa, una habitació de la segona planta, on els bombers van trobar el cadàver de la dona, i el fum va afectar la resta de l'immoble.
  Els equips d'extinció van donar per apagat el foc cap a les 23.30 i està previst que aquest matí es desplacin al lloc dels fets tècnics municipals per determinar si l'estructura de l'immoble ha quedat afectada. Tres patrulles dels Mossos d'Esquadra, set dotacions dels Bombers i una ambulància del Sistema d'Emergències Mèdiques (SEM) es van desplaçar fins al lloc del sinistre.